Муун жазуу
Муун жазуу – муун системасына негизделген жазуу. Мында жазуу белгилери (силлабемалар) үнсүз жана үндүү фонемалардын (же жалаң үндүүлөрдүн) тизмегин туюндурат. Чыныгы муун системасындагы жазуулар – кипр силлабрийи, эфиопия, инди жазууларынын бир даары (кхароштхи, брахми жана андан тараган Тибет, Индия, Индонезия жазмалары), жасалма түрдө пайда болгон черок (ТүндүкАмерика), ваи (Либерия), менде (Сьерра-Леоне) жазуулары. Сөз-муун жазуусу – япон, байыркы корей, соңку клинопись, лувий иероглиф жазуулары. Байыркы фарс клинописи, байыркы семит жазуусу жана египет иероглифтеринин айрымдары да муун жазуу болушу мүмкүн.
Инсандар

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7